पूरै गाउँ बगाउने पहिरोको खतरामा रहेको चिप्लामा भूकम्पपछि सुक्खा पहिरो बढेको छ। स्थानीय धनबहादुर गुरुङका अनुसार, पहिरोले अहिलेसम्म सबैजसो खेतबारी बगाइसकेको छ। गाउँको विद्यामन्दिर प्राविका प्रअ भक्तबहादुर गुरुङ पहिरोले भत्काएको कक्षाकोठा बनाउने ठाउँसम्म नभएको बताउँछन्। लमजुङको राईनास नगरपालिका–१० सालघारीका आठ घरपरिवार पनि त्यस्तै समस्यामा छन्। पहिल्यैबाट पहिरोग्रस्त गाउँ महाभूकम्पपछि चिरा–चिरा परेको स्थानीय अर्जुन गुरुङ बताउँछन्। उनी भन्छन्, “सबै जना भत्किएको घरमाथि पाल टाँगेर बसेका छौं।”
